劉福 (成化進士)

劉福，字天祐，一字顺夫，号康村居士，四川重慶府巴縣人，軍籍，治《春秋》。

 生平 
十一月十七日生，行一，由縣學生中式四川鄉試第十六名舉人，年三十二歲中式成化五年（1469年）己丑科會試第二百二十名，第三甲第十四名進士《成化五年己丑科進士登科錄》。授刑部浙江清吏司主事，升员外郎。十四年正月升雲南按察司佥事，二十三年（1487年）二月升陕西按察司副使《大明宪宗纯皇帝实录卷之二百八十七》：成化二十三年二月，升刑部郎中楊茂元、楊光溥、張撫、監察御史閻仲宇、徐舟、楊純、大理寺右寺正李遜、南京刑部郎中吳洪、南京監察御史孫需、江西按察司僉事莊恭、福建僉事楊峻、廣東僉事翁晏、山東僉事劉寅、劉璋、河南僉事董齡、雲南僉事劉福、陝西僉事翁遂、紹興府知府李延、雲南府知府陳揆、河間府知府顧佐、漳州府知府劉瀚、福州府知府陸珩俱為按察司副使，茂元湖廣；光溥、璋山西、光溥管屯田；撫、舟、需、齡、佐四川、齡撫民；仲宇山東；純、遜、福、遂、瀚、珩陝西；純撫民；洪、揆貴州；恭、晏、寅本司；峻浙江；延廣西。。弘治初丁憂歸，三年（1490年）十一月起任增设的山东按察司副使、整饬天津等处兵备，六年十月兼理河间府沧州民事，九年五月升浙江按察使，十二年以考察才力不及，改調貴州。普安州土官隆畅妾米鲁及营长阿保等作乱，拥众万馀，劫官军营，十四年劉福等人兵败被杀。《明孝宗敬皇帝实录卷之二百八》：弘治十七年二月，巡抚贵州都御史刘洪、巡按监察御史匡翼之交章劾按察司副使刘福幸功生事，刚愎自用，贵州之祸皆起于副使周凤，而成于福，乞追还所赐祭葬，并其子入监之命。兵部覆议，从之。閏四月，追治贵州普安州败军之罪。初土官隆畅之死于米鲁也，其妾适乌数以贿求立，并请兵讨贼。及米鲁、福佑之杀阿纪、适乌也，亦数以贿求听抚罢兵。都御史钱钺、副使周凤、都指挥刘英、吴远及指挥任礼、张英、杨芳皆受之，少监杨友、总兵官焦俊及周凤至，移文坐取，而所遣人又需索侵牟，赃秽狼籍。既杀阿保诸人，遂自以为功，谓米鲁等益远遁。有旨令云南镇巡官捕之，贵州按察使刘福自诡知兵，钺恐云南之分其功也，遂倚福以擒贼，友及总兵官曹恺皆以为然。任礼先以情报贼兵至阿马坡，贼已出怨言，吴远又使人索赂，贼许之而兵益进。福佑怒，谋劫营。千户谢忠以告，而远不信，礼与张英各窃马以逃，贼至无备，军遂败，杀伤百馀人。远走坠崖折足死，远等既败，朝廷责钺等，而命南京户部尚书王轼督其军。友又恐轼之擅其功也，乘其未至，促刘福使进兵，恺亦依违不敢言，至安庄称病。巡按监察御史陈恪以贼众兵寡追及，友等力止之，不听。既渡盘江，以旗榜招贼，与右布政使闾钲张乐宴军中，原调泗城州土官黄琚求赏不得，以其众先退。福佑之党觇知，谋劫营，军士罗城以告，指挥史韬请移军，皆不听。都指挥李堂、黄京以疾卧营中，指挥王通等遁去，副使周凤微服先渡江，贼至无备，军又大败。史韬拒敌死，杀伤溺水者千六百馀人。杨友被执，福与闾钲及李雄、郭仁、李宗武皆死，军资器械为之一空。于是贼势转盛，时王轼已奏行云南镇巡官刘昶、沐昆、陈金会兵进剿，部分未发，而贼攻平夷所，千户张晟告急，金所委指挥刘桓先已招贼，受其赂不应，贼遂破平夷。晟等皆走，军民老幼被杀掠者又三百四十人。至诸道合兵，而后始克。参将赵晟又纵贼不尽击，然盘江两岸，所杀获几二千人，良家之被获者稍稍得还，而受害者不可胜计。巡按贵州监察御史戴乾、黄珂相继奏其事，且劾恺、钺等败军之罪，而以平夷失利并请罪。云南镇巡等官诸人又各上章自办，礼科给事中张维新等按之，具得其罪状。于是都察院、兵部会议，坐任礼、张英及李堂等一十八人俱处斩，谓礼与英情重律轻，李堂等情轻律重，拟龚泰等四人与李雄等二十八人俱充军。又谓龚泰等尚应重治，李熊等宜量为区别。钱钺、周凤、刘英等九人、张晟、刘桓等四人、曹恺、赵晟等十一人俱合逮问，刘昶等二十三人亦宜惩戒。而谓钺、凤等违法实多，昶等功浮于过，又言杨芳、吴远宜降其后嗣袭职，刘福宜夺其旧官，史韬、李雄等宜加恤典，仍分列其等第以闻。得旨：任礼、张英并依律处决，李堂等宥死发广西充军，李熊等获三功者降一级，一功以上降二级，无功者降三级；钺、凤等依拟；杨芳、吴远从兵部、史韬等从巡抚官议处以闻。刘福免追夺，刘昶以下并释不问。初隆畅父子不和，诸营并请革土官从流官，约束已下，巡抚官议处矣。巡按监察御史张淳从刘英议，擅立其妾适乌，逐米鲁而不听其讼，故米鲁忿而杀阿纪。淳又信周凤之诈，纵福佑而不诛，故言者谓淳首事不臧，罪与钺等，请明正典刑，至是始与钺并问云。

 家族 
曾祖劉忠；祖劉文富；父劉永寧；母周氏。重慶下，妻余氏，弟浩；寬；壽；裕；祿。

 参考资料 
 張禎叔《嘉议大夫贵州提刑按察使司按察使刘公墓志铭》

Category:刘姓
Category:巴縣人
Category:明朝刑部主事
Category:明朝刑部员外郎
Category:明朝雲南按察司佥事
Category:明朝陕西按察司副使
Category:明朝山東按察司副使
Category:明朝浙江按察使
Category:明朝貴州按察使